172 ಸಾವಿರ ವರ್ಷ ಹಿಂದಿನ ನದಿ ಪುರಾವೆ ಪತ್ತೆ.! ಥಾರ್ ಮರುಭೂಮಿಯ ಬಿಕಾನೆರ್ ಬಳಿ 172 ಸಾವಿರ ವರ್ಷಗಳ ಹಿಂದೆ ಇತ್ತು ಎನ್ನಲಾದ ನದಿಯ ಪುರಾವೆಗಳನ್ನ ಸಂಶೋಧಕರು ಕಂಡು ಹಿಡಿದಿದ್ದಾರೆ . ಜರ್ಮನಿಯ ದಿ ಮ್ಯಾಕ್ಸ್ ಪ್ಲಾಂಕ್ ವಿಶ್ವವಿದ್ಯಾಲಯದ ವಿಜ್ಞಾನ ಹಾಗೂ ಮನುಷ್ಯ ಇತಿಹಾಸ ವಿಭಾಗ, ತಮಿಳುನಾಡಿನ ಅನ್ನಾ ವಿಶ್ವವಿದ್ಯಾಲಯ ಹಾಗೂ ಕೊಲ್ಕತ್ತಾದ ಐಐಎಸ್ಇಆರ್ನ ಸಂಶೋಧಕರು ನಡೆಸಿದ ಅಧ್ಯಯನದಲ್ಲಿ ನದಿಯ ಪುರಾವೆಗಳು ಪತ್ತೆಯಾಗಿದೆ. ಶಿಲಾಯುಗದ ಕಾಲದ ಜನರು ಈ ನದಿಯನ್ನೇ ಆಧರಿಸಿ ಬದುಕುತ್ತಿದ್ದರು ಅಂತಾ ಊಹಿಸಲಾಗಿದೆ. ರಾಜಸ್ಥಾನದ ಬಿಕೆನಾರ್ಗೆ ಹತ್ತಿರೋದಲ್ಲಿರೋ ಈ ಪ್ರದೇಶ ಪ್ರಸ್ತುತ ಹರಿಯುತ್ತಿರುವ ನದಿಯಿಂದ ಸುಮಾರು 200 ಕಿಲೋಮೀಟರ್ ದೂರದಲ್ಲಿದೆ. ಘಗ್ಗರ್ ಹಕ್ರಾ ನದಿಯ ಒಣಗಿದ ಹಾದಿಯನ್ನ ಈ ಪುರಾವೆಗಳು ತೋರಿಸುತ್ತಿವೆ ಅಂತಾ ಸಂಶೋಧಕರು ಹೇಳಿದ್ದಾರೆ. ಉಪ್ರಗಹಗಳು ತೆಗೆದಿರುವ ಥಾರ್ ಮರುಭೂಮಿಯ ಚಿತ್ರಣಗಳು ಇಲ್ಲಿ ನದಿಯ ಇರುವಿಕೆಯ ಪುರಾವೆಗಳನ್ನು ನೀಡಿವೆ.